Περιεχόμενα
Δείκτης 🔎︎

# Σχετικοί και απόλυτοι σύνδεσμοι

Όταν περιλαμβάνετε υπερσυνδέσμους, θα πρέπει να λαμβάνετε υπόψη δύο παράγοντες: εάν έχουν οριστεί ως σχετικές ή απόλυτες κατά την αποθήκευση και εάν το αρχείο είναι παρόν ή όχι.

- Επιλέξτε LibreOffice - ΠροτιμήσειςΕργαλεία - Επιλογές - Φόρτωση/Αποθήκευση - Γενικά και καθορίστε στο πεδίο Αποθήκευση URLs σχετικών με εάν το LibreOffice δημιουργεί σχετικούς ή απόλυτους υπερσυνδέσμους. Η σχετική σύνδεση είναι πιθανή μόνο όταν το έγγραφο στο οποίο εργάζεσθε και ο προορισμός του συνδέσμου είναι στον ίδιο δίσκο.

- Θα πρέπει να δημιουργήσετε την ίδια δομή καταλόγου στον σκληρό σας δίσκο όπως αυτή που υπάρχει στον χώρο του ιστού που φιλοξενείται από τον πάροχο του διαδικτύου σας. Ονομάστε τον ριζικό κατάλογο για την αρχική σελίδα στον σκληρό σας δίσκο, π.χ. "homepage". Το αρχικό αρχείο είναι τότε "index.html", ή πλήρης διαδρομή είναι "C:\homepage\index.html" (υποθέτοντας τα Windows ως λειτουργικό σύστημα) Το URL στον διακομιστή του διαδικτυακού παρόχου σας μπορεί τότε να είναι ως εξής: "http://www.myprovider.com/mypage/index.html". Με σχετική διευθυνσιοδότηση, δείχνετε τον σχετικό σύνδεσμο στην τοποθεσία του εγγράφου εξόδου. Παραδείγματος χάρη, εάν τοποθετήσετε όλα τα γραφικά στην αρχική σας σελίδα σε έναν υποφάκελο που λέγεται "C:\homepage\images", θα χρειαστείτε να δώσετε την παρακάτω διαδρομή για να προσπελάσετε το γραφικό "picture.gif": "images\picture.gif". Αυτό είναι μια σχετική διαδρομή, που ξεκινά από τη θέση του αρχείου "index.html". Στον διακομιστή του παρόχου, μπορείτε να τοποθετήσετε την εικόνα στον φάκελο "mypage/images". Όταν μεταφέρετε το έγγραφο "index.html" στον διακομιστή του παρόχου μέσω του διαλόγου Αρχείο - Αποθήκευση ως και εάν έχετε επισημάνει την επιλογή Αντιγραφή τοπικών εικόνων στο διαδίκτυο στο LibreOffice - ΠροτιμήσειςΕργαλεία - Επιλογές -Φόρτωση/Αποθήκευση - Συμβατότητα HTML, το LibreOffice θα αντιγράψει αυτόματα το γραφικό στον σωστό κατάλογο του διακομιστή.

- Μια απόλυτη διαδρομή, όπως είναι η "C:\homepage\graphics\picture.gif" δεν θα λειτουργεί πλέον στο διακομιστή της παρόχου. Ούτε ο διακομιστής, ούτε ο υπολογιστής του αναγνώστη δεν χρειάζονται να έχουν σκληρό δίσκο C: τα λειτουργικά συστήματα, όπως το Unix ή το macOS δεν αναγνωρίζουν τα γράμματα μονάδων δίσκων και ακόμη και αν υπήρχε ο φάκελος homepage\grahics, η εικόνα σας δεν θα ήταν διαθέσιμη. Για τους συνδέσμους αρχείων, είναι προτιμότερο να χρησιμοποιείτε σχετική διεύθυνση.

- Ένας σύνδεσμος σε μια ιστοσελίδα, π.χ., "www.example.com" ή "www.myprovider.com/mypage/index.html" είναι ένας απόλυτος σύνδεσμος.

- Το LibreOffice αντιδρά επίσης διαφορετικά, ανάλογα αν το αρχείο στο οποίο γίνεται αναφορά στον σύνδεσμο υπάρχει και ανάλογα με τη θέση του. Το LibreOffice ελέγχει κάθε νέο σύνδεσμο και ορίζει αυτόματα προορισμό και πρωτόκολλο. Το αποτέλεσμα είναι ορατό στον κώδικα HTML που δημιουργείται αφού αποθηκευτεί το έγγραφο προέλευσης.

- Ισχύουν οι ακόλουθοι κανόνες: Μια σχετική αναφορά ("graphic/picture.gif") είναι δυνατή μόνο όταν υπάρχουν και τα δύο αρχεία στην ίδια μονάδα. Εάν τα αρχεία βρίσκονται σε διαφορετικές μονάδες στο τοπικό σύστημα αρχείων, η απόλυτη αναφορά ακολουθεί το πρωτόκολλο "file:" protocol ("file:///data1/xyz/picture.gif"). Αν τα αρχεία βρίσκονται σε διαφορετικούς διακομιστές ή εάν ο προορισμός του συνδέσμου δεν είναι διαθέσιμος, η απόλυτη αναφορά χρησιμοποιεί το "http:" protocol ("http://data2/abc/picture.gif").

- Φροντίστε να οργανώνετε όλα τα αρχεία για την κεντρική σας σελίδα στην ίδια μονάδα με το αρχείο εκκίνησης της κεντρικής σελίδας. Με τον τρόπο αυτό, το LibreOffice μπορεί να ορίσει το πρωτόκολλο και τον προορισμό, ώστε η αναφορά στο διακομιστή να είναι πάντα σωστή.

Όταν αφήσετε το ποντίκι επάνω σε έναν υπερσύνδεσμο, μια συμβουλή της Βοήθειας εμφανίζει πάντοτε την απόλυτη αναφορά, εφόσον το LibreOffice χρησιμοποιεί τα απόλυτα ονόματα διαδρομών εσωτερικά. Η πλήρης διαδρομή και διεύθυνση είναι δυνατό να εμφανιστούν μόνο κατά την προβολή του αποτελέσματος της εξαγωγής HTML, δηλ. με φόρτωση του αρχείου HTML ως "Κείμενο" ή με το άνοιγμά του με πρόγραμμα επεξεργασίας κειμένου.

Σχετικά θέματα

Επεξεργασία υπερσυνδέσμων